b'\n_START_ARTICLE_\nMatra Durandal\n_START_PARAGRAPH_\nMatra Durandal (oznaka: BLU-107) je francoska bomba za uni\xc4\x8devanje letalskih stez (anti-tarmac). Razvilo jo je francosko podjetje Matra (zdaj MBDA). Bombo se na nizki vi\xc5\xa1ini odvr\xc5\xbee z letala, njeno padanje pa upo\xc4\x8dasni padalo. V zadnji fazi se v\xc5\xbege raketni motor, ki pospe\xc5\xa1i bombo, da prodre globlje. Sprva eksplodira 100 kg primarni eksploziv, pozneje \xc5\xa1e 15 kg sekundarni. Namen prve eksplozivne polnitve je ustvarjanje kraterja, \xc5\xa1ibkej\xc5\xa1a eksplozivna polnitev pa zrahlja betonsko ali asfaltno povr\xc5\xa1ino steze, zaradi \xc4\x8desar so popravila dolgotrajnej\xc5\xa1a. Najve\xc4\x8dja hitrost leta pri odmetavanju je 550 vozlov (1.020\xc2\xa0km/h; 630\xc2\xa0mph), najmanj\xc5\xa1a vi\xc5\xa1ina pa 200 \xc4\x8devljev (61\xc2\xa0m). _NEWLINE_Bomba lahko predre do 40 centimetrov betona in pri eksploziji ustvari 2 metra globok ter 5 metrov \xc5\xa1irok krater. Te\xc5\xbeka je 200 kilogramov, dol\xc5\xbeina bombe je 2,7 metra, premer pa 22 centimetrov.'